S-1625/2019

Mál þetta, sem dómtekið var 2. desember s. l., höfðaði lögreglustjórinn á höfuðborgarsvæðinu með ákæru 1. október 2019 á hendur S-kk-þgf Æ-kk-þgf, kt. 000000- 0000, Suðurgötu 83, Hafnarfirði, fyrir eftirtalin brot;

I.

„ Fyrir hótanir með því að hafa:

1. Fimmtudaginn 8. júní 2017, sent A, kt. 000000- 0000, skilaboð sem í fólust hótanir sem voru til þess fallnar að vekja hjá A ótta um líf, heilbrigði eða velferð sína, en í skilaboðunum stóð: „Segðu B kærastanum þinum að hætta að hóta mer og hringdu svo a logguna svo kæj geti komið og lamið þig“.

2. Mánudaginn 31. júlí 2017, sent C, kt. 000000- 0000, eftirtalin tvenn skilaboð sem í fólust hótanir sem voru til þess fallnar að vekja hjá C og dóttur hennar, A, kt. 000000- 0000, ótta um líf, heilbrigði eða velferð þeirra, en í skilaboðunum stóð: a) „ A verður laminn eftir 3 daga ef hun hættir ekki þu veist það“. b) „þú verður drepin lika veit hvar þið eigið heima ogeðið þitt“.

3. Föstudaginn 4. ágúst 2017, sent D, kt. 000000- 0000, skilaboð sem í fólust hótanir sem voru til þess fallnar að vekja hjá A, kt. 000000- 0000, ótta um líf, heilbrigði eða velferð hennar, en í skilaboðunum stóð: „segðu A vinkonu þinni að hætta að hóta mér með B og þér annars drep eg hana þú ert ekki fkn E litli“.

4. Í ágúst 2017, sent A, kt. 000000- 0000, skilaboð sem í fólust hótanir sem voru til þess fallnar að vekja hjá A ótta um líf, heilbrigði eða velferð sína, en í skilaboðunum stóð: „Ég lætt drepa þig ef þú hættir ekki að hóta mér og seiga að F sé frændi þinn“.

Teljast brot þessi varða við 233. gr. almennra hegningarlaga nr. 19/1940.

2

II.

Fyrir ólögmæta meðferð fundins fjár, með því að hafa:

Mánudaginn 11. september 2017, kastað eign sinni á 5.000 kr. í seðlum, sem ákærði fann í hraðbanka við verslunarmiðstöðina Fjörð, Fjarðargötu 13 til 14 í Hafnarfirði, en þessa fjármuni hafði G, kt. 000000- 0000, gleymt í hraðbankanum skömmu áður.

Mál nr. 007-2017-54883

Telst brot þetta varða við 246. gr. almennra hegningarlaga nr. 19/1940.

III.

Umferðar- og fíkniefnalagabrot, með því að hafa:

1. Miðvikudaginn 24. október 2018 ekið bifreiðinni

[...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 265 ng/ml og tetrahýdrókannabínól 0,5 ng/ml) um Suðurgötu í Hafnarfirði, þar sem lögregla hafði afskipti af ákærða við hús nr. 53.

Mál nr. 007-2018-72559

Teljast brot þessi varða við 1., sbr. 2. mgr. 45. gr. a. og 1. mgr. 48. gr., allt sbr. 1. mgr. 100. gr. umferðarlaga nr. 50/1987.

2. Föstudaginn 28. júní 2019 ekið bifreiðinni

[...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 490 ng/ml) suður Njarðarbraut í Reykjanesbæ, þar sem lögregla hafði afskipti af ákærða á Fitjum við Bónus.

Mál nr. 008-2019-9634

Teljast brot þessi varða við 1., sbr. 2. mgr. 45. gr. a. og 1. mgr. 48. gr., allt sbr. 1. mgr. 100. gr. umferðarlaga nr. 50/1987.

3. Laugardaginn 29. júní 2019 ekið bifreiðinni

[...] sviptur ökurétti, óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 490 ng/ml) og með 89 km hraða á klst. þar sem leyfður hámarkshraði var 70 km hraði á klst. austur Reykjanesbraut við Ytri Njarðvík, þar sem lögregla hafði afskipti af ákærða í Grænásbrekku.

Mál nr. 008-2019-9727

Teljast brot þessi varða við 1. sbr. 3. mgr. 37. gr., 1., sbr. 2. mgr. 45. gr. a. og 1. mgr. 48. gr., allt sbr. 1. mgr. 100. gr. umferðarlaga nr. 50/1987.

4. Föstudaginn 5. júlí 2019 ekið bifreiðinni

[...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 470 ng/ml) vestur 3

Reykjanesbraut, þar sem lögregla hafði afskipti af ákærða við Innri Njarðvík, og á sama tíma haft í vörslum sínum 3,69 gaf amfetamín sem lögregla fann við öryggisleit.

Mál nr. 008-2019-10038

Teljast brot þessi varða 1. mgr., sbr. 2. mgr. 45. gr. a. og 1. mgr. 48. gr., allt sbr. 1. mgr. 100. gr. umferðarlaga nr. 50/1987, og 2. gr., sbr. 5. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana-og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987. Þá er gerð krafa um að framangreind fíkniefni, 3,69 gaf amfetamíni sem hald var lagt á í ákærulið III- 4, verði gerð upptæk skv. 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Einkaréttarkrafa:

Þá gerir L-kvk-nf M-kvk-nf O-kvk-nf, hdl., f. h. A, kt. 000000- 0000, kröfu um að ákærði verði dæmdur til þess að greiða A miskabætur að fjárhæð 1.200.000. Krafist er vaxta af ofangreindri fjárhæð skv. 8. gr. laga um vexti og verðtryggingu nr. 38/2001 frá 29. febrúar 2016 en síðan dráttarvaxta samkvæmt 9. g. sömu laga að liðnum mánuði frá birtingu kröfunnar til greiðsludags. Þá er krafist málskostnaðar að mati dómara eða samkvæmt síðar framlögðum reikningi, auk virðisaukaskatts á málskostnað.“

Ákærði kom fyrir dóminn og játaði skýlaust sök í öllum ákæruliðum og krafðist vægustu refsingar sem lög framast leyfa. Hann samþykkti einnig upptökukröfu ákæruvaldsins og bótaskyldu gagnvart brotaþola, en mótmælti fjárhæð kröfunnar og krafðist þess að hún yrði verulega lækkuð. Þá krafðist hann þess að allur sakarkostnaður, þ. m. t. þóknun verjanda yrði greidd úr ríkissjóði. Þar sem dómari taldi ekki ástæðu til að draga í efa að játning ákærða væri sannleikanum samkvæm var ákveðið að fara með málið að hætti 164. gr. laga nr. 88/2008, og látið nægja að skírskota til ákæru um málsatvik, sbr. 4. mgr. 183. gr. sömu laga.

Í ljósi skýlausrar játningar ákærða telst sannað að hann hafi gerst sekur um þá háttsemi sem hann er sakaður um í ákæru og eru brot hans þar réttilega heimfærð til refsiákvæða.

Ákærði er fæddur í

[...] og á að baki nokkurn sakaferil, einkum vegna brota á u mferðarlögumog lögum um ávana- og fíkniefni, en einnig vegna brota gegn 231., 244. og 257. gr. almennra hegningarlaga. Með dómi Héraðsdóms Reykjaness 6. febrúar 2017 var hann dæmdur í átta mánaða fangelsi fyrir of hraðan akstur, akstur undir áhrifum ávana og fíkniefna og án ökuréttar, auk vörslu og dreifingu fíkniefna. Jafnframt var hann þá sviptur ökurétti ævilangt frá 20. febrúar 2017. Ákærði er nú fundinn sekur um hótunarbrot, ólögmæta meðferð fundins fjár og ítrekaðan akstur undir áhrifum ávana- og fíkniefna, auk annarra brota á umferðarlögum. Til málsbóta þykir mega horfa til þess að ákærði játaði skýlaust brot sín. Með hliðsjón af 77. gr. almennra 4 hegningarlaga nr. 19/1940 ákveðst hæfileg refsing hans fangelsi í 1 0 mánuði. Jafnframt verður ævilöng ökuréttarsvipting ákærða áréttuð, sbr. 3. mgr. 101. gr. umferðarlaga nr. 50/1987. Í samræmi við tilvitnuð ákvæði í ákæru verður loks fallist á kröfu ákæruvaldsins um upptöku á 3,69 gaf amfetamíni.

Eins og lýst er í ákæru krefst brotaþoli, A, miskabóta að fjárhæð 1.200.000 króna vegna brota ákærða samkvæmt I. lið ákærunnar. Ákærði hefur fallist á bótaskyldu, en krefst þess að fjárhæðin verði verulega lækkuð. Með hliðsjón af dómaframkvæmd og að teknu tilliti til þess að hótanir ákærða voru til þess fallnar að vekja hjá brotaþola ótta um líf, heilbrigði eða velferð hennar þykja bætur hæfilega ákveðnar 350.000 krónur. Um vexti af fjárhæðinni fer samkvæmt því sem í dómsorði greinir.

Samkvæmt framlögðum yfirlitum nemur sakarkostnaður lögreglu alls 701.164 krónum. Með hliðsjón af úrslitum málsins og vísan til 1. mgr. 235. gr. laga nr. 88/2008 um meðferð sakamála verður ákærði dæmdur til greiðslu þeirrar fjárhæðar, auk þóknunar til skipaðs verjanda síns, G-kk-ef S-x-x R-kk-ef lögmanns, 252.960 krónur, og 4 00.000 krónur til lögmanns brotaþola, L-kvk-ef M-kvk-ef O-kvk-ef, vegna kostnaðar lögmannsins við að halda kröfunni fram fyrir dómi. Við ákvörðun lögmannsþóknunar hefur verið tekið tillit til virðisaukaskatts.

I-kk-nf E-kk-nf héraðsdómari kvað upp dóminn.

Dómsorð:

Ákærði, S-kk-nf Æ-kk-nf, sæti fangelsií 10 mánuði.

Ákærði er sviptur ökurétti ævilangt.

Upptæk skulu í ríkissjóð 3,69 gaf amfetamíni.

Ákærði greiði A 350.000 krónur, auk vaxta samkvæmt 1. mgr. 8. gr. laga nr. 38/2001 um vexti og verðtryggingu frá 8. júní 2017 til 8. desember 2019, en dráttarvaxta samkvæmt 9. gr. sömu laga frá þeim degi til greiðsludags.

Ákærði greiði alls 1.354.124 krónur í sakarkostnað, þar af 252.960 krónur í þóknun til skipaðs verjanda síns, G-kk-ef S-x-x R-kk-ef lögmanns, 400.000 krónur í þóknun til lögmanns brotaþola, L-kvk-ef M-kvk-ef O-kvk-ef, og 701.164 krónur í annan sakarkostnað.

I-kk-nf E-kk-nf